title: Cinizam

text:
1 Citati
*" Kada čujemo druge da govore loše o vjeri, bez poštovanja i sa zlom nakanom, budimo svjesni da se istinska opasnost nalazi u cinizmu prema Bogu, u nepoštovanju prema kulturi svetoga i prema religioznomu kao najdubljem temelju našega odnosa s drugima." - kardinal Josip Bozanić
*"... mislim na takozvane cinike, dakle na takve koji na sebi jednostavno priznaju životinju, prostaštvo, "pravilo", a pritom imaju onaj stupanj duhovnosti i golicanja da o sebi i o sebi jednakima moraju govoriti pred svjedocima. Cinizam je jedini oblik u kojem proste duše okrznjuju ono što je čestitost." ~ Friedrich Nietzsche, ''S onu stranu dobra i zla''
*"Cinizam je pun naivnih razočarenja." ~ Mason Cooley, ''City Aphorisms, 1984.''
*"Cinizam je neugodan način za izreći istinu." ~ Lillian Hellman, ''The Little Foxes (1939.)''
*"Tko je cinik? Čovjek koji zna cijenu svega i vrijednost ničega." ~ Oscar Wilde, ''Lady Windermere's fan, III''
*Cinik je osoba koja hermeneutičare i njihovu "šatru" obara samim pogledom - Vladimir Grakalić

subject: Politika


title: Arhimed

text:
1 Citati
* "Heureka!" (doslovno znači: Našao sam!)
:*(Grčki izvornik: ''"Ἑυρηκα!"'') ~ ''Nakon što je gol istrčao iz kupaonice, shvativši da istisnina koju objekt stvara u vodi, u skladu sa svojom težinom, može izmjeriti gustoću objekta. Vitruvije, 'De Architectura, ix.215;1
*" Ne dirajte mi moje krugove!"
:* (Grčki izvornik: ''"Μη μου τους κύκλους τάραττε!"'')
:* (Latinski prijevod: ''"Noli turbare circulos meos!"'')

subject: Fizičari


title: Guns N´ Roses

text:
1 Citati
1.1 Duff McKagan
*''Mnogo novca bi bilo kao instant samoubojstvo, plašim se obaveze da imam mnogo novca.'' - 1988. godine
*''Želio bih reći da imam osobno gađenje prema malim psima, poput pudlica. Imam ozbiljnih psihičkih problema u vezi njih. Sve u vezi njih znači da moram ubiti... moram.'' - 1989. godine
*''U Los Angelesu je stvarno teško pronaći ženu'' - 1992. godine
*''Nismo Bog ili bilo što.''
*''Vrlo je čudno imati takav uspjeh. Idem na nastupe i ljudi mi prilaze govoreći kako smo strašni. I ja pomislim: "Mi jos ništa nismo napravili!!!" Pogledajte, sve što je bend do sada napravio je jedan LP i nekakav mali polu-album. Često se pitam jesmo li sve ovo zaslužili. Mada nadalje mi radimo turneje i svakako plaćamo naše dugove. Biti zaglavljen 10 godina u svim tim bendovima... lijepo je biti u poziciji kada možeš zarađivati od glazbe.''
*''Već sam se pomirio s činjenicom da s 30 više neću biti među živima.''
*''Ponekad pogledam moju staru putovnicu i pomislim: "Što? Bio sam u Austriji?' Ne mogu se sjetiti..."''
*''To nije Guns N' Roses. Guns N' Roses su mrtvi od kada smo ih Slash, Matt i ja napustili. Ovo ovdje je Axlov sastav. Tako ih ja zovem: Axlov sastav...''
*''Moram reći da Axl ima jebenih muda.'' - 1990. godine
1.2 Izzy Stradlin
*''Mi definitivno ,pozitivno, apsolutno ćemo početi misliti o razmišljanju za rad na novom albumu prilično brzo... bar mislim.''
*''Axl nema 24 godine... on je ustvari star milijun godina... vidio je sve.'' - 1986. godine
*''Volimo se brinuti o ženama, volimo ih tretirati sjajno, ali trenutno nemamo novca pa ih tretiramo kao smeće.'' - 1986. godine
*''Nismo imali ni malo novca, ali smo imali puno prijatelja i djevojaka od kojih smo u preživljavali. Sve je to bilo tako lako.'' - 1987. godine
*''Jeli smo sranja da bi postali to što jesmo.'' - 1986. godine
*''Nije nas briga ako ljudi misle da je nas stav loš.'' - 1989. godine
*''Nismo tražili ugovor sa izdavačkom kućom. Oni su došli do nas. Potpisali smo za Geffen zato što su oni najbolja od svih kompanija.'' - 1987. godine
*''Nema boljeg osjećaja nego povraćati iz busa koji vozi 80 milja na sat.''
1.3 Steven Adler
*''Glasno je način našeg života.'' - 1987. godine
*''Rođen sam kao siromašno crno dijete.'' - 1988. godine
*''Ja samo želim svirati zauvijek. Volim sviranje, ne mogu protiv toga. Od svih odvratnih poslova koje sam imao, ovaj cijenim veoma mnogo.'' - 1987. godine
1.4 Matt Sorum
*''Svaku noć jebena zabava, čovječe. Djevojke, pivo, samo kaži. Uzmeš djevojku koju hoćeš. To je kao prodavaonica slatkiša.''


title: Tupac Shakur

text:
1 Citati
* "Znam da je svima ponekad teško, ali bitno je da zapamtite jednu stvar- poslije mraka uvijek sviće. Tako da koliko god bilo teško, isprsi se, glavu gore... i izdrži!"
* "Majka mi je uvijek govorila: ¨Ako već ne možeš naći nešto vrijedno življenja, onda bolje nađi nešto za što vrijedi umrijeti!"
* "Ja vjerujem da sam uvijek postupao ispravno, tako da znam da ću završiti u raju. Ipak samo mi Bog može suditi."
* "Ako vidiš da ljudi umiru zbog toga što govoriš, bez obzira na to što osobno ti nisi taj koji ih je ubio jednako si kriv, jer ih nisi spasio."
* "Ratovi dolaze i prolaze, ali moji ratnici ostaju."

subject: Osobe


title: Justin Bieber

text:
1 Citati
* Pred menom se pojavi djevojka koja nema ništa na sebi, ne mogu lagati, ja imam 16 godina, nisam ljut. Nemam djevojku.
** U intervjuu koji je vodila Lola Ogunnaike, , u časopisu''Vibe'' (20. srpnja 2010.)
* Mislim, imati djevojku u ovoj dobi je problematično.
** Intervju na MTV News, ,''MTV News'' (16. rujna 2010.)
* Na mojoj Youtube stranici ima toliko ljudi koji me mrze. Oni samo kažu lude stvari. Kao, ja nisam lud. Ja imam 16 godina, nemam dlake na prsima i nisam ljut u ovom trenutku. To će doći. Ljudi su poput: "Vidi ga kako stavlja helij u usta prije nego što pjeva." Morate se smijati sami sebi. To je smiješno.
** Intervju s Ellen Show, ,''Ellen Show " (3. studenoga 2010.)

subject: Glazbenici


title: Wiz Khalifa

text:
1 Citati
1.1 Nenaveden izvor
* "Tri stvari koje želim u vezi: oči koje neće zaplakati, usne koje neće lagati i ljubav koja neće umrijeti."
* "Ne trebaš me voljeti, ja nisam Facebook status."
* "Djevojke se zaljubljuju u ono što čuju. Muškarci se zaljubljuju u ono što vide. Zato se djevojke uređuju, a muškarci lažu."
* "Košarka nije moj hobi, to je moja okupacija."
* "Dobre stvari dolaze u dobro vrijeme."
* "Stvari koje mi uništavamo su stvari koje će nas uništiti brže."
* "Veliki umovi razmišljaju sami."
* "Ne brini se o stvarima koje ne brinu za tebe."

subject: Glazbenici


title: Blaž Kraljević

text:
1 Citati
*"''HOS odgovara glavnom stanu u Zagrebu, gospodinu Paragi. Međutim, HOS Hercegovine u većini slučajeva donosi odluke sukladne našim mogućnostima, interesu našeg naroda i obrani naše domovine.''"
**U proglasu, 2. siječnja 1992.
*"''Hrvate su na prevaru razoružali 1945., i to se nikad više ne smije dozvoliti.''"
**U proglasu, 23. ožujka 1992.
*"''1. Poručujemo svim građanima BH, pogotovo Hrvatima i Muslimanima da ne uzimaju u obzir izjave i dogovore Mate Bobana i Radovana Karadžića.''
*''2. Niti jedan, niti drugi, ne govore u ime Hrvata i Muslimana. Oni ne govore o onom što žele Hrvati i Muslimani.''
*''3. Nema podijele BH. Možemo i hoćemo sačuvati BH za sve nas, nećemo ostaviti naš narod na cjedilu. Ili ćemo svi izginuti, ili ćemo svi biti slobodni. Mi nismo spremni za izdaju. Radovan Karadžić je ubojica Hrvatskog i Muslimanskog naroda, a Mate Boban ne može i nema pravo zastupati odnosno odvoditi Hrvate i Muslimane BH u propast.''
*''4. Bosnu i Hercegovinu štiti i štitit će HOS i TO BH. Bosna i Hercegovina je razrušena, narod je raseljen, ali pobjeda je naša. Pozivamo HVO da se stavi pod našu komandu, tj. pod komandu HOS-a, te da u suradniji s TO BH oslobodimo BH na sreću svnaroda. Izbacimo ljude mračne prošlosti i sumnjive sadašnjosti iz sastava obrambenih postrojbi BH. Pošaljimo ih njihovim kućama i držimo na oku, radi se o našoj sudbini. Imamo priliku, ali samo jednu.''"
**U proglasu, 9. svibnja 1992.
* "''Da li smo fašisti ili nismo morate procjeniti sami. Nisam osobito proučavao povijest ustaškog pokreta, no po onome što znam Pavelić je, u trenutku kada se pojavio, bio jedini i, dakle, najbolji borac za Hrvatsku i njene interese. Međutim, to u ovom trenutku nije važno.''"
**U razgovoru sa novinarima listova "Novi Danas" i "de Volkskrant", 9. kolovoza 1992.
* "''Tu sam da štitim ove ljude i to ću i činiti ili poginuti. Nismo katolička vojska jer u redovima HOS-a imate 30 ili 40 posto Muslimana. Mi smo vojska Bosne i Hercegovine. Osobno bih želio vidjeti Hrvatsku do Drine, ali o tome će odlučiti ovi ljudi ovdje, stanovništvo BiH, kada rat završi. Što se HSP-a i HOS-a tiče, svi koji nisu ekstremisti i nisu okrvavili ruke mogu ostati živjeti ovdje i mi ćemo ih štititi. Štitit ćemo i Srbe i Muslimane i Hrvate od svakog vanjskog neprijatelja, jer smo uz narod. Što se tiče tih vanjskih mišljenja o nama, pa i njihovim interesima, interesi Njemačke ili Velike Britanije za nas ovdje su podpuno nevažni, jer ja brinem samo za ovdašnje ljude.''"
**U razgovoru sa novinarima listova "Novi Danas" i "de Volkskrant", 9. kolovoza 1992.

subject: Hrvatski vojni zapovjednici


title: Charles Darwin

text:
1 Citati
* "Ipak, moramo priznati, kako mi se čini da čovjek, usprkos svim svojim plemenitim vrijednostima, još na sebi nosi neizbrisivi pečat svoga niskog porijekla."
** ''The Descent of Man'' (1871.)
* "Jedan opći zakon postoji, s obzirom na razvoj svih organskih bića, da najjači opstaju a najslabiji umiru."
** ''Postanak vrsta'' (1859.)
* "U borbi za opstanak, spremniji pobjeđuje na račun svoga protivnika jer je naslijedio bolju prilagodbu okolini."
** navedeno u knjizi Ritchiea R. Warda: ''The Living Clocks'' (1971.)
1.1 O porijeklu vrsta (1859.)
* ''There is grandeur in this view of life, with its several powers, having been originally breathed into a few forms or into one; and that, whilst this planet has gone cycling on according to the fixed law of gravity, from so simple a beginning endless forms most beautiful and most wonderful have been, and are being, evolved.''
** Ima veličanstvenosti u takvu poimanju života, s različitim njegovim silama koje su izvorno udahnute u nekoliko oblika ili u samo jedan oblik; i da su, dok ovaj planet kruži u skladu sa stalnim zakonom gravitacije, od tako jednostavna početka bezbrojni najljepši i najčudesniji oblici evoluirali, i evoluiraju.
** poglavlje XIV.: "Rekapitulacija i zaključak",
** Od (1860.) sve do šestog izdanja (1872.) Darwin je dodao "Stvoritelja" da bi rečenica glasila:
:: ''Ima veličanstvenosti u takvu poimanju života, s različitim njegovim silama koje je izvorno udahnuo Stvoritelj u nekoliko oblika ili u samo jedan oblik; i da su, dok ovaj planet kruži u skladu sa stalnim zakonom gravitacije, od tako jednostavna početka bezbrojni najljepši i najčudesniji oblici evoluirali, i evoluiraju.''

subject: Osobe


title: Džafer Kulenović

text:
1 Citati
* "Za mene ne postoji ni srpstvo ni hrvatstvo, nego za mene postoji pitanje naših opštih interesa, pitanje našeg života... Naša akcija nije stranačka, nego je ovo pokret za narodnu stvar za opštu zajedničku stvar. Mi ne moramo imati nekih naročitih pravila ni programa, jer naš je program: naša Bosna. "
* "Vidite, g. uredniče, eno ih tamo na okupu. Vode pregovore sa Srbijancima i na nas se Hrvate muslimane uopće ne osvrću, niti pitaju što mi mislimo glede Bosne i Hercegovine. "
* "Od nas bosanskohercegovačkih muslimana se traži da se izjasnimo o svojoj narodnosti. Ja sam se već izjasnio kao student da sam Hrvat. To sam napravio i u izjavi koju sam dao prije nekoliko mjeseci, a zbog koje sam toliko bio napadnut. "
* "Država Hrvatska nije ni muslimanska, ni katolička, niti možebitno koje druge vjere, već je ona narodna, čisto hrvatska i samo hrvatska, u kojoj sve vjeroispovijedi imaju uživati najveću slobodu u vršenju vjerskih čina i uživanja inih dobara, koja su nuždna i pripadaju dotičnoj vjeroispovijedi. "
* "Vladu NDH mi poznajemo kao Hrvatsku državnu vladu, a ne kao kvislinšku. Hrvatski je narod želio i stvorio svoju vlastitu državu... Svi muslimani Bosne i Hercegovine pozdravili su oduševljeno NDH kao svoju vlastitu državu, u kojoj su gledali sigurnu potporu svoje bolje budućnosti. Oni su tu svoju državu s najvećom borbenošću i svojom krvlju branili, stradali su i ginuli svjesni, da daju svoje živote za najveće narodne ideale. "
*“Malo je poznato da je Ibrahim-paša Kulenović na saboru u Frankfurtu godine 1562. ponosno govorio ‘svojim hrvatskim jezikom'” (a ne turskim).

subject: Hrvatski političari u NDH


title: Mehmed Alajbegović

text:
1 Citati
* "Moram priznati da je mene kao i mnogo mojih istomišljenika impresioniralo oduševljenje koje je vladalo u Hrvatskoj nakon proglašenja NDH. U to vrijeme sam, dapače, imao dojam da će se zemlja brzo konsolidirati..., mislio sam da će državni poslovi biti u rukama ljudi čije poštenje i čestitost su izvan dvojbe. "
* "U izbjeglicama sam gledao jedino i samo ljude koji trebaju krov nad glavom, hranu i odjeću, kao i liječničku pomoć, te sam u radu na pomoći tim ljudima bio lišen i nisam imao u vidu bilo kakvu političku tendenciju. "
* "Izgubio sam volju za rad u tom poslu, tjelesno sam oslabio i duševno patio, tako da mi je na koncu preostalo to, da sam najprije predsjednika Mandića informirao o mojoj želji da me smjeni s toga položaja, a kad sam vidio da on u tome nije ništa poduzeo, zamolio sam Pavelića, da me iz zdravstvenih razloga razriješi dužnosti. "
* "Poglavniče! Ako to znači mijenjanje naše vanjske politike, onda ću se primiti nove dužnosti; ako pak znači, da moram voditi brigu da budu sva svijetla upaljena, kada dolazi njemački poslanik, onda Vas molim da me oslobodite dužnosti. "
* "Glavni motiv koji me je rukovodio da pristupim, odnosno kada sam pristupio ustaškom pokretu, bila je ideja hrvatske države. Na mene je dakle pri tome utjecala spoznaja o pravu hrvatskog naroda na svoju državu i drugi motivi nisu me pri tom rukovodili... Ja sam vjerovao da nastojanje hrvatskog naroda za slobodom ne će biti zanijekano i da će to pravo Hrvata na državu biti respektirano. "
* "Ja sam vjerovao da će u NDH hrvatski narod ipak na koncu svega doživjeti sreću, a u sam hrvatski narod sam vjerovao da će kao stari i politički zreo narod znati u normalnim prilikama urediti svoju državu onako kako ju taj narod i zaslužuje. Bio sam uvjeren da više nitko, makar Njemačka i izgubila rat, ne će hrvatskom narodu osporiti pravo da ima svoju državu, tim više što je u svojoj starijoj kao i u novijoj prošlosti pokazivao volje da ima svoju državu. "
* "Izolirani od glavnine islamskog naroda, daleko na zapadu od islamske jezgre, bosanskohercegovački muslimani nervozno primaju odnosno reagiraju na sve promjene stanja u zemlji, a tome je jedan od glavnih razloga taj subkortikalni osjećaj izoliranosti. Kako su osim toga odani islamu (makar je praktično vršenje vjerskih dužnosti popustilo u Bosni i Hercegovini), koji je po svojoj suštini prodro svuda duboko u društveni život kudgod se širio, to se medju muslimanima u Bosni i Hercegovini, kao enklavi između katolicizma i pravoslavlja, taj osjećaj izoliranosti još više potencira. "
* "Sarajevo je svjesno svoje vodeće uloge u Bosni i Hercegovini. Kao sjedište muslimanskog političkog vodstva, vrhovnog vjerskog tijela, kao najveći grad i gospodarski najjači centar te zemlje, Sarajevo se po svim prilikama trsilo, da tu ulogu zadrži i daje ton javnog života Bosne i Hercegovine. Spozna li duh aktualne političke, socijalne i gospodarske stvarnosti, moći će kao glavni grad obnovljene bosanske države ispuniti poziv sadašnjice. "

subject: Hrvatski političari u NDH


title: Ivan Raos

text:
1 Citati
* "I kvočku izbezumi strava, ali ne ide u zaklon dok sve piliće ne skupi pod krilo."
* "Kada se nešto radi s ljubavlju, onda je rad odmor, i zabava, i život."
* "Nema vjernijeg pratioca od naše ružne prošlosti."
* „Mi smo ovdje gdje je naša srčika. A tvoja je srčika u katoličanstvu. Ovo ti napominjem samo zato što sam čuo da se po Splitu razmećeš svojim ateizmom i svojom mržnjom. Sada nauči da je tvoja srčika i čitav niz prvih godova katolički; što upornije bježiš od njih, sve im se više potčinjavaš; što se više okomljavaš na katoličanstvo, to ćeš sve manje voljeti ono što nije katoličko. Samo bezvjerac od rođenja može biti ravnodušan prema svakoj vjeri. Ti ne. Ti si usisao katolički moral, katoličku kulturu, katolički pogled na svijet; isto si što i ja, tek što si bezvjerac, a ja svećenik ... Ali nisam siguran da i u samom tebi podjednako ne živi bezvjerac i svećenik.” (Smijeh izgubljenih djevojaka)

subject: Hrvatski književnici


title: Ademaga Mešić

text:
1 Citati
* "Svijet se sve više uzrujavao, mnogo se više klanjalo, dove se učile, da nas dragi Bog sačuva od zla i da kaure onemogući osvojiti Bosnu." (o raspoloženju među bosanskim muslimanima prilikom aneksije BiH od strane Habsburške Monarhije)
* "Mi nismo Turci, nego smo po vjeri Muslimani, a po naciji i našem lijepom hrvatskom jeziku Hrvati."
* "Imade muslimana, Arapa, Perzijanaca, Kineza, Engleza, Francuza i još i drugih naroda i oni se ne zovu Turcima, nego po vjeri muslimanima."
* "Ja sam bio nadbiskupov dobar prijatelj i volio sam ga radi njegove odlučnosti, energije i poštenja. On je volio muslimane, ali ga stariji muslimani nijesu razumili." (o Josipu Stadleru)
* "Mi mlađi počeli smo se nacionalno buditi, a ja sam tome dosta doprinio jer sam čitao dosta hrvatskih djela, u društvu sam to svaki dan ispričao što sam čitao i da trebaju i oni to čitati jer će im to mnogo koristiti. Počeli se među nama buditi nacionalni osjećaji te čisti jezik hrvatski jer smo dosta miješali naš jezik hrvatski turskim arapskim i perzijskim riječima."
* "Svi narodi turske carevine bili oni po vjeri muslimani ili druge vjere kao što su Grci i Jermeni oni se vani zovu da su Turci. Dakle, Grci i Jermeni mada nisu muslimani nego im je domovina Turska ovi Grci vele mi smo-Turci pravoslavne vjere, a Turci kažu mi smo muslimani turske narodnosti. Ovo je za nas jak dokaz da se nazivaju po jeziku turski narodi Turcima, a da ime Turčin ne obilježava čovjeka po vjeri."
* "Muslimane ne možemo drugačije nazivati nego po našem jeziku kojim su govorili naši pradjedovi, djedovi i otci, a taj je jezik hrvatski, a majka nam šira i uža domovina Hrvatska, Bosna i Hercegovina su dvije pokrajine šire nam domovine Hrvatske, a u Bosni i Hercegovini govorimo hrvatskim jezikom."
* "Ni Hrvati ni Srbi nikad ne će priznati da je jezik u BiH bošnjački jer po historiji i po zdravom razumu neima i ne postoji niti je postojao bošnjački jezik. Pravoslavni Srbi govore srpskim jezikom, a mi svi u Bosni treba da se borimo i dokazujemo da neima i ne postoji bošnjački jezik. Zato je prijeka potreba da se mi muslimani prenemo a naročito je pozvana i dužna naša mladež da što više poradi da naš muslimanski elemenat nacionaliziramo. Mi svaki pojedini trebamo da svakog uvjerimo da nismo anacionalni nego da smo svjesni svoje hrvatske nacije."
* "Osmanlije su nas silili da se turciziramo, da se odrodimo od svoje narodnosti, da od nas Hrvata naprave Turke... Mi smo sačuvali naš hrvatski jezik u našoj užoj domovini."
* "Među onima koji su se borili sa konzervatizmom eto i meni je u dio palo da među mlađim svojim drugovima vodim borbu o nacionaliziranju i da ih čovjek uvjeri da nisu Turci i da nisu Bošnjaci po narodnosti nego da smo Hrvati, a po vjeri muslimani i da je naša uža domovina Bosna. Stari muslimani ne će da budu ni Hrvati ni Srbi niti kažu da govore hrvatskim ili srpskim jezikom nego kažu ili bošnjačkim ili našim jezikom."
* "Zar ste mogle i smjele i na čas u mene posumnjati i povjerovati tim ženskim lažima i petljanijama, da bih ja našu lijepu islamsku vjeru napustio i prešao na koju drugu vjeru." (odgovor majci i ženi koje su se zabrinule da Ademaga kani pokrstiti i ljude ''turske vjere'' u Hrvate prekrstiti)
* "Naša duša ne vuče nas da se selimo u Tursku i da ostavljamo drugima naše zemlje, našu milu i dragu domovinu. Nažalost što mi nijesmo svjesni da je naša prava i jedina domovina Bosna i što nijesmo svjesni ako se ne budemo rasipali da će naš opstanak u ovoj našoj izmučenoj domovini biti još bolji i sigurniji... Mi muslimani činimo i sada najvišu pogrešku što se selimo u tuđinu u Tursku, što nije dobro. Mi mlađi trebamo raditi da se narod od toga odvraća."
* "Eto došli ste u tuđu zemlju pak ni ovdje ne ćete da se opametite da se krećete i živite kako to traži duh vremena... Hazreti Alija je rekao - Budimo djeca vremena. Da je živ Hazreti Omer, on bi još više tražio od današnjeg vremena, te bismo morali još više raditi i doprinositi za opću stvar." (bosanskim muslimanima koji su iselili u Tursku)
* "Vrijeme se mijenja, a u njemu moraju se i ljudi mijenjati. Ako čovjek ne će ići za vremenom, vrijeme ne će ići za njim i on će propasti."
* "Kažem vam da je prošao vakat gdje smo za borbu trebali sablju i pušku, danas se moramo oružati drugim oružjem i to perom i lijepom knjigom, naukom i školom, ako nam je stalo do sebe i svoj imetak uzmognemo održati i sačuvati. Današnji vakat treba učenih i načitanih ljudi. Nauka je sve i u životu mnogo toga čovjek nauči i iskusi te mu to bude vodič u bolji život. Čitajući knjige i novine ljudi se emancipiraju postaju pokretni i produktivni te korisniji sebi i svome narodu. Mi muslimani smo dužni da se sve više oružamo perom i knjigom jer još su u našim rukama kmeti te druge zemlje i kuće te mi to trebamo sačuvati da ostavimo svoj imetak našim potomcima kao što su nama naši očevi djedovi i pradjedovi ostavili."
* "Ako narod osjeća da je došao vakat da se Muslimani i uopće Bosna riješe okupacije, onda tražimo od velevlasti da nas opet vrate Sultanu, a manimo se autonomije."
* "Rišćani su doveli u Bosnu i Hercegovinu Austriju, oni su tražili od velesila da ih oslobode turskog zuluma, nas su nazivali barbarima, ubojicama i nasilnicima, kako to sada nazivaju našu braću u Maćedoniji."
* "Svima nam je dobro poznato od kolike je velike potrebe sveučilište za Bosnu i Hercegovinu, a osobito sada kada je onemogućeno siromašnom staležu da svoje sinove šalju na sveučilište u Zagreb i Beč. Kada bi se osnovalo sveučilište u Sarajevu, omogućilo bi se i sjerotinji da i ona pohađa školu i dovine se naobrazbe i sreće kako ne bi uvijek zapostavljena bila."
* "Meni je bilo teško što je moja uža domovina Bosna i Hercegovina, a s njom čitava Hrvatska, pala pod Srbiju, pod jednu vlast koja je nama muslimanima Hrvatima oduzela sav pokretni i nepokretni imetak, koja nas je vječno gonila i upropašćavala."
* "Mi muslimanski ogranak Hrvatske seljačke stranke najgore smo prolazili jer nas je i Dr. Šutej te njegovi ljudi progonili i nismo ni u kojem pogledu bili podupirani od Hrvatske seljačke stranke. Dr. Šutej tražio je od nas da se mi stopimo s Hrvatskom Seljačkom Strankom, a mi kao Starčevićanci pravaši to niti smo mogli niti smo htjeli, jer je naš cilj bio sasma drugi, veza i rad s Poglavnikom."
* "Moj se najviši ideal ostvario poslije toliko godina moje životne borbe." (prilikom uspostave NDH)
* "Ja sam svoj cijeli život proveo radeći na bratstvu i slozi Hrvata katoličke i Hrvata muslimanske vjere. Nikad nisam u mojem životu stajao na stanovištu vjerskome, nego uvijek na nacionalnome. Kao Hrvat-starčevićanac nisam niti mogao drugačije raditi."
* "Mi smo braća kako po našoj zajedničkoj nam domovini tako i po našem hrvatskom duhu i jeziku. Nas nit će a niti može vjera dielit, jer ćemo svaki svoju vjeru čuvati, a tudju poštovati."
* "Držite se Hrvata katolika. Vi koji ste isto Hrvati kao i oni, vi koji ste prepatili, isto što su oni, trebate uvijek i ostati s njima."
* "Uvijek sam imao na umu samo jednu misao, a to je da bosanskim muslimanima pružim mogućnost za bolji život... Mi bosansko-hercegovački muslimani uvijek smo imali prijatelja koji su mislili da će nam urediti naš život mimo svega svijeta, mimo Europe: moje mišljenje to nije nikad bilo. Uvijek sam mislio da trebamo skupa biti, da trebamo skupa raditi sa našom braćom Hrvatima katolicima, pa da ostvarimo i sebi ljepši život, kakav su oni bili u stanju sebi stvoriti."
* "Ovom velikom mužu svaki član naše nacionalne zajednice duguje neizmjernu zahvalnost... Stupajući u ustaške redove neumornim i poštenim ustaškim radom najbolje ćemo se odužiti Poglavniku, a veseli me da je narod ovih krajeva u masama i djelatno prišao Poglavniku... Tako danas ujedinjeni hrvatski narod u svojoj NDH slijedi svog vođu Poglavnika, sav okupljen u jednoj političkoj organizaciji - Ustaškom pokretu, bez obzira na bilo kakove stališke i vjerske razlike. Hrvati - jedan narod, Ustaški pokret jedna organizacija, a Poglavnik jedan vođa."
* "Što bi bila naša država bez Dalmacije bez mora, a osim toga moramo znati da je mala država sa morem velika, a velika država bez mora je mala... Naša draga Dalmacija je tamo i mi vidimo dobro što neprijatelj hoće učiniti od Dalmacije ali ne će ako Bog da."
* "Radostan sam da Hrvatska dalje živi, jača i veća u svojoj državi Jugoslaviji."
* "Na zaključku ističem, da sam ja primio doglavništvo samo zato, jer sam Hrvat i smatrao sam, da po Kuranu moram biti vjeran državi u kojoj živim... Ja sam bio vjeran i NDH, a s obzirom na novu Jugoslaviju ističem, da prema vjeri mojoj, moram poštovati i biti vjeran državi u kojoj živim."

subject:
Hrvatski književnici
Hrvatski političari u NDH


title: Bogoslav Šulek

text:
1 Navodi
* Hrvatsku su već u nekoliko navrata iz vrlo opasne situacije spasile greške drugih, no nikako vlastita mudrost.
* Hrvatska su imena vrlo stara, kao što to dokazuje sastav i oblik nekih riječi.
* Po mišljenju ovoga odbora valjalo se čuvati dviju krajnosti kod sastavljanja toga rječnika, naime pretjerana purizma i nepotrebna klasicizma.
* Tko je ikada pokušao rječnik pisati, zna, kako taj posao neizmjerno sporo napreduje.
* U književnosti je štokavski jezik sve do ovoga vijeka samo kod Hrvata cvao.
* Ako domaća rěč nevalja, nestat će je za kratko, jer se malo ne svatko domišlja njezinoj neshodnosti; a mučno je izkorěniti tudjinke, kad se u jeziku uvrěže."

subject:
Hrvatski književnici
Hrvatski povjesničari


title: Clare Hollingworth

text:
1 Citati
* Vozila sam se uz dolinu uz koju je bio podignut veliki paravan kako se ne bi moglo vidjeti u nju. No, odjednom je zapuhalo i jak nalet vjetra zbacio je paravan unatrag otkrivši tako da se u dolini nalaze tisuće vojnika zajedno s tenkovima i topništvom, a svi su bili usmjereni prema poljskoj granici.
** citat iz članka objavljenog 29. rujna 1939. u Daily Telegraphu
* Pogledala bih novine i rekla: 'Koje je najopasnije mjesto na koje bih mogla otići, jer tamo uvijek ima dobrih priča.'

subject: Novinari


title: Goran Bare

text:
1 Citati
O Jadranki Kosor
* „Gledam vijesti, gledam ovu našu prekrasnu premijerku… Kako je obožavam! Ona mi daje želju za životom, kad vidim našu premijerku dobijem želju za životom, kažem: Da! Da, Gorane, kreni! Pogledaj, pogledaj tu ženu! Koliko ona snage u sebi ima! Kreni, kreni i ti!” (RTL Hrvatska Exkluziv, 2011.)
*
O politici
*„Ja sam bio budala i vjerovao političarima” (Nedjeljom u 2, HRT 2019)
O cajkama
* „Pustite djecu da slušaju što hoće. Postoje neki umjetnici koji od toga naprave nešto vrijedno, ali u većini je to zvuk od tri minute. Cajke nemaju više veze s narodnom glazbom, više imaju veze sa svjetskim mainstreamom, jedino je drugačiji način pjevanja.” (Nedjeljom u 2, 2019.)
O ljubavi
*Moja je ljubav poput duše umrlog grešnika koja traži svoj mir moja je ljubav, ljubav čovjeka koji bi htio biti živ.


title: Suzana Jašić

text:
1 Citati
* “Politika, briga za javno, zajednicu i ljude za mene je vrhunac ljudske djelatnosti i kreacije. Iskrena politika traži trud, osobni integritet, razum i srce, a kad to imamo, Možemo! neslućeno mnogo.”

subject: Hrvatski političari od 1989.


title: Rudolf Perešin

text:
1 Citati
* Ja sam Hrvat, ne mogu i neću pucati na Hrvate!
** izjava za medije u klagenfurtskoj zračnoj luci, 25. listopada 1991.
* Učinio sam samo ono što mislim da je dužnost svakog građanina Hrvatske. Svatko tko Hrvatsku smatra svojom domovinom treba pridonijeti borbi za slobodu. Pravi su heroji u Vukovaru i na drugim borbenim linijama, no za mnoge od njih nikada se neće ni čuti.
** odgovor na pitanje novinara smatra li se herojem pri povratku u Zagreb nakon preleta s MiG-21 u Austriju

subject: Vojnici


title: Ante Marković

text:
1 Citati
* "Ne mogu reći da sam neki apsolutni sudac, ali je činjenica da sam na kraju ostao sam. Predstavnicima međunarodne zajednice uputio sam poruku, kad sam ostao bez ikakve podrške, da je paradoksalno, ali istinito kako se sada teže boriti za mir nego za rat. Ja nisam vodio rat ni protiv koga, a bio sam i ostao napadan sa svih strana: napadao me Milošević, Kadijević, Tuđman, napadao me žestoko i Kučan."
:Ante Marković, 2003. godine u intervju za Dnevno.
* "Ja sam uvijek bio Hrvat. Kako se mogu izjašnjavati drukčije nego onako kakav sam se rodio?"
:Ante Marković, 2003. godine u intervju za Dnevno.
* "Moj mandat nije istekao, jer ga nisam imao kome vratiti. Više nije postojala ni Savezna skupština, koja me je izabrala, niti je postojalo Predsjedništvo, koje bi moglo biti neki surogat. Nestajala je država u kojoj sam radio, ali ostao je narod: ja sam vratio mandat, da tako kažem, narodu. Dao sam ostavku!"
:Ante Marković, 2003. godine u intervju za Dnevno.
* "Milošević je manipulirao ljudima jer im se predstavljao drukčijim nego što je bio."
:Ante Marković, 2003. godine u intervju za Dnevno.
* "Tuđman je počeo razgovor ovako: Kad je god Hrvatska bila na prekretnici, kad je mogla donijeti neke odluke samostalno, uvijek bi se našao neki veliki čovjek koji bi to spriječio. Bio je to jednom Ante Trumbić, drugi put Tito i treći put vi."
:Ante Marković, 2003. godine u intervju za Dnevno.
* "Bez moje smjene u to vrijeme nisu mogli podijeliti Bosnu i Hercegovinu. A bez podjele Bosne, po njima, nisu mogli biti riješeni hrvatsko-srpski odnosi. Dakle, trebalo je smijeniti mene, podijeliti Bosnu, i "historijski sporazum" bio bi ostvaren. Inzistirao sam na tome da to neće ići bez rata. Da će se djeca u Bosni rađati i umirati s puškom, da će biti krvi do koljena: "Vi ćete palestinizirati BIH", rekao sam."
:Ante Marković, 2003. godine u intervju za Dnevno o dogovoru Tuđman - Milošević u Karađorđevu.
* "Koliko sam god puta pokušao utjecati na Kadijevića, nisam u tome uspio. Miloševićev je utjecaj bio prejak, Kadijević se već opredijelio za njega. Nisu pomagala ni uvjeravanja admirala Branka Mamule, kojeg sam zamolio da utječe na Kadijevića, i koji je bio racionalan, konstruktivan pregovarač. Nije pomogla ni intervencija Veljka Barbierija, koji je Kadijevića znao dugo godina i kojeg sam također zamolio da pokuša utjecati."
:Ante Marković, 2003. godine u intervju za Dnevno.
* "Istina je da je Milošević preko srbijanske Vlade raspisao izvanrednu mobilizaciju, i to kad još nije bilo rata u BIH. To je, očito, bilo usmjereno protiv Hrvatske, i tada sam napisao otvoreno pismo Miloševiću. U njemu sam oštro reagirao i tražio od njega da odluku o mobilizaciji povuče."
:Ante Marković, 2003. godine u intervju za Dnevno.
* "To je bila klasična podvala Miloševića i Kadijevića. Bio sam pozvan na proglašenje tog Ustava. Imali smo sjednicu Vlade, i poslije nje potpredsjednik Vlade Mitrović i Kadijević predložili su mi da svratimo na proslavu u srbijansku Skupštinu. Kad smo tamo došli, rekli su mi: "Slušaj, kod nas Srba običaj je da se prelomi pogača". I krenuo sam otkinuti komad pogače, a onda su nas i slikali. Sve je bilo pripremljeno i namješteno. U trenutku sam shvatio da je sve dogovoreno između Kadijevića i Miloševića, jer Mitrović nije imao veze s tim. Ja sam tu vrlo naivno upao u klopku. Tako je ispalo da ja i Milošević lomimo pogaču."
:Ante Marković, 2003. godine u intervju za Dnevno o lomljenju pogače s Miloševićem nakon proglašenja novog Ustava Srbije 1989. godine.

subject: političari